Agnes Buen Garnås ble født 23. oktober 1946 og vokste opp i Jondalen, Gransherad, nå en del av Kongsberg. Garnås kom fra en slekt av kjente folkemusikere. Hun var datter av spelemannen Anders A. Buen og kvederen Margit Buen, og søster til folkemusikerne Hauk og Knut Buen og billedhuggeren Kari. Hun var gift med Per Garnås. Hun var mor til kvederen Ingvill Marit Buen Garnås, munnharpisten Jon Elling Buen Garnås og felespilleren Per Anders Buen Garnås.